recursal/SuperWikiNEXT-32B huggingface dataset:
**Webnode** er et nettleserbasert publiseringssystem utviklet av IT-selskapet Westcom med hovedsete i Brno i Tsjekkia. Når det gjelder publiseringsløsningene kjent på det norske marked, ligner Webnode på 123hjemmeside eller Fastweb. I norsk presse har den vært sammenlignet med Artsisteer.

Historie
--------

Westcom startet å utvikle tjenesten i 2006 og lanserte den etter 16 måneder i januar 2008. 
 Til å begynne med satset utviklerne på det tsjekkiske og slovakiske marked, og etter hvert ble hjemmesidebyggeren tilgjengelig i flere språkversjoner, deriblant på norsk. I 2013 oppnådde tjensten ca 15 millioner brukere.

Funksjonene
-----------

Webnode tilbyr tre forskjellige løsninger for firmahjemmesider, personlige nettsider så vel som e-handel. Redigeringsverktøyet benytter dra-og-slipp-metoden kjent blant annet fra Windows, mens brukergrensesnittet inneholder elementer inspirert av Microsoft Word.

Tjenesten støtter alle moderne nettlesere slik som Internet Explorer, Mozilla Firefox, Netscape, Google Chrome, Safari og Opera.

Tjenestetype
------------

Webnode benytter den stadig mer populære freemium-modellen. Markedsføringsbegrepet freemium er en sammentrekning av ordene "free" og "premium". Det betyr at man kan bruke bruke gratisversjonen av tjenesten vederlagsfritt eller få tilgang til en mer avansert utgave av den mot betaling.

Priser og utmerkelser
---------------------

* Webnode tok andreplass på Le Web, Europas største nettkonferanse LeWeb'08 Paris

Referanser
----------

1. ↑  Skogmo Hansen, Øyvind (september 3, 2013). Teknologia – Nettsidebygging for folk flest
2. ↑  Webnode website - om selskapet. Webnode - om selskapet
3. ↑  Butcher, Mike (desember 10, 2008). Le Web Has A Room With A Viewdle – Startup Winners Picked

Eksterne lenker
---------------

* tjenestens hjemmeside, (norsk)
* LeWeb'08 Paris (Arkivet)
**G4S Holdings (Norway) AS** var den norske delen av sikkerhetsselskapet G4S. Konsernet hadde datterselskapene G4S Secure Solutions AS (vakt og alarm) og G4S Aviation Security (sikkerhetskontroll på Oslo lufthavn). Konsernet hadde 2 500 hel- og deltidsansatte (2013). Daglig leder for selskapet var Vidar Berg.

I oktober 2013 inngikk Nokas avtale om overtagelse av hele G4S' virksomhet i Norge.

Historie
--------

Stiftelsesdato ifølge Brønnøysundregistrene er 10. mars 1981. Selskapet var en videreføring av vakttjenestedelen av det norske selskapet Falken. Danske Falck kjøpte opp Falken 100% i 1996. Firmaet Verdisikring ble også innfusjonert i Falken. I 2000 fusjonerte danske Falck med britiske Group4 og endret navn til Group4 Falck. I 2003 ble den norske virksomheten delt i to: Falck Redning for redning og helse og Falck Norge med alarm- og vakttjeneste. Det er Falck Norge som ble videreført som G4S Holdings (Norway).

I juli 2004 ble Group4 Falck slått sammen med firmaet Securicor plc til G4 Securicor.. Det norske selskapet endret navn til G4S Holdings (Norway) AS i 2006. I 2008 ble datterselskapet G4S Aviation Security etablert etter at G4S fikk kontrakten på sikkerhetskontroll på Oslo lufthavn, Gardermoen.

Referanser
----------

1. 1 2 3  Nøkkeltall og informasjon – G4S, hentet 13. januar 2013
2. ↑  Nokas kjøper G4S Arkivert 3. november 2013 hos Wayback Machine. – *Aktuell Sikkerhet*
3. ↑  Nytt stort nordisk sikkerhetskonsern ser dagens lys – nokas.no
4. ↑  Nøkkelopplysninger fra Enhetsregisteret
5. 1 2 3 4  Historien om Falck Arkivert 28. februar 2012 hos Wayback Machine. – Falck Nutec
6. ↑  Endring av foretaksnavn – Enhetsregisteret
7. ↑  Nøkkelopplysninger fra Enhetsregisteret
**Wedding** er en jernbanestasjon i Berlins tidligere bydel Wedding. Den ble åpnet i 1872 og har idag S- og U-banetrafikk.

Historie
--------

Wedding stasjon ble første gang åpnet den 1. mai 1872. Den er en del av Berlins ringbanesystem som dekker mange av de sentrale distriktene i byene. Tjenesten ble imidlertid avbrutt i 1961 ved reisningen av Berlinmuren, og Wedding stasjon gikk ut av bruk i 1980 etter at passasjerantallet på ruten hadde falt drastisk.

Etter at Berlinmuren falt har flere av de tidligere rutene blitt gradvis gjenopptatt. Seksjonslinjen mellom stasjonene Westhafen og Gesundbrunnen, med Wedding som den eneste mellomliggende stasjonen, var de siste som ble gjenåpnet. Det skjedde den 16. juni 2002, en dato som spøkefullt ble kalt for «Wedding-Day», hvilket på engelsk betyr «bryllupsdag».


| **Forrige stasjon** |   |  Berlins undergrunnsbane |   | **Neste stasjon**
 |
| --- | --- | --- | --- | --- |
| LeopoldplatzAlt-Tegel |  | U6 |  | Reinickendorfer StraßeAlt-Mariendorf |

|  Berlins S-bane |
| WesthafenEnveiskjøring |  | S41 |  | GesundbrunnenRingbanen |
| WesthafenRingbanen |  | S42 |  | GesundbrunnenEnveiskjøring |

Eksterne lenker
---------------

* Offisielt nettsted Rediger på Wikidata

* (en) Bahnhof Berlin-Wedding – kategori av bilder, video eller lyd på Commons Rediger på Wikidata
**G. Falbe-Hansen**, ofte forkortet **Falbe** eller **GFH**, var en dansk fabrikant av herrekonfeksjon. Virksomheten ble etablert i Randers i 1872, og gikk konkurs i 2009.

Virksomheten begynte som leverandør av stoff til lokale skreddere. Tidlig på 1900-tallet etablerte G. Falbe-Hansen også sin egen konfeksjonsfabrikk. G. Falbe-Hansen produserte dresser, jakker, vester, bukser, skjorter og slips med merkenavnene Falbe, Webmore, Jameson, Deenz, President og Sir, alt markedsført som produkter av høy kvalitet. I 2004 ble produktene eksportert til Norge, Sverige, Finland, Island, Nederland, Belgia, Irland, Russland og Kasakhstan.

Før konkursen i 2009 hadde produksjonen foregått utenlands i mange år, men hovedkontoret forble i Randers. I 2011 brant selskapets 5 000 m² store, tidligere fabrikk- og lagerbygning i Randers ned til grunnen. Eiendommen ble senere solgt og bygd ut til boligformål, den såkalte Falbe-parken.

Referanser
----------

1. ↑  Rye, Axel (1972). *Falbe-Hansen 100 år* **(dansk)**. Randers.
2. ↑  «Company Overview of G. Falbe-Hansen A/S». *Businessweek* **(engelsk)**. Besøkt 10. oktober 2014.
3. ↑  «Falbe-Hansen A/S» **(engelsk)**. Bloomberg. Besøkt 10. oktober 2014.
4. ↑  Mølvig, Thomas (juli 2004). «Falbe – skræddersyet domicil». *Bladet Byggeri* **(dansk)**. Besøkt 10. oktober 2014.
5. ↑  Ritzau (23. desember 2003). «Underskud hos Falbe-Hansen» **(dansk)**. TV 2 Østjylland. Arkivert fra originalen 21. november 2014. Besøkt 10. oktober 2014.
6. ↑  Ritzau (28. august 2011). «Røgfaren drevet over efter brand i Randers». *Berlingske* **(dansk)**. Besøkt 10. oktober 2014.
7. ↑  Sørensen, Lone Hammer (30. juli 2014). «Falbe-Parken tager nu form». *Randers Amtsavis* **(dansk)**. Besøkt 10. oktober 2014.

Portal: Danmark
***Nebria salina*** er en av billene i delgruppen (underfamilien) rovløpere (Nebriinae) i familiegruppen løpebiller.

Utbredelse
----------

*Nebria salina* finnes i sentrale, vestlige strøk i Europa. Finnes i Norge.

Utseende
--------

*Nebria salina* er mellom 10 og 14 millimeter lang. Dekkvingene er svart-brune. Halsskjoldet (ponotum) er litt mørkere. Beina og følehornene er lyse, brun-orange. Lårene er mørke. Hodet er svart-brunt.

Levevis
-------

*Nebria salina* finnes på tørre enger, gjerne i veiskråninger og lignende. Larvene lever som rovdyr.

De tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Eksterne lenker
---------------

* (en) *Nebria salina* i Encyclopedia of Life Rediger på Wikidata

* (en) *Nebria salina* i Global Biodiversity Information Facility Rediger på Wikidata

* (no) *Nebria salina* hos Artsdatabanken Rediger på Wikidata

* (sv) *Nebria salina* hos Dyntaxa Rediger på Wikidata

* (en) *Nebria salina* hos Fauna Europaea Rediger på Wikidata

* (en) *Nebria salina* hos NCBI Rediger på Wikidata

* *Nebria salina* – detaljert informasjon på Wikispecies Rediger på Wikidata
* *Nebria salina* (Irland) engelskspråklig
* Tree of Life – Rovløpere, (Nebriinae, Carabidae) engelskspråklig
* Norsk entomologisk forening
**Nechirvan Idris Barzani** (kurdisk: نێچیرڤان بهرزانی), eller *Nêçîrvan Idris Barzani*; født 21. september 1966) var statsminister i den autonome regionen Kurdistan i Irak 2006 – 2009, og på nytt fra mars 2012.

Liv og virke
------------

Nechervan Barzani ble født i 1966 i Barzanregionen i Sør-Kurdistan. Han er barnebarn av den berømte kurdiske lederen Mustafa Barzani og nevø av den nåværende kurdiske presidenten Massoud Barzani. 

I 1974 flyktet hans familie til Iran. I 1984 begynte han å studere statsvitenskap ved Universitetet i Teheran, men da hans far, Idris Barzani, døde tre år senere tok han en aktiv rolle i kurdisk politikk, og begynte å jobbe i ungdomsorganisasjonen til Kurdistans demokratiske parti (KDP). 

Barzani ble valgt til sentralstyret i KDP i 1989 og i 1993 ble han leder i det politiske utvalget i partiet. Etter Gulf-krigen i 1991 deltok han i forhandlingene med den irakiske regjeringen. 

Nechervan Barzani har spilt en viktig rolle i utviklingen av den autonome kurdiske regionen etter 1991. I 1996 ble han utnevnt til visestatsminister for det KDP-kontrollerte området i irakisk Kurdistan. Etter samlingsprosessen mellom de viktigste kurdiske partiene i 2005, deltok han i opprettelsen av en samlet regional regjering for Sør-Kurdistan (KRG). Etter parlamentsvalgene i Sør-Kurdistan samme år, ble Barzani valgt til statsminister i KRGs regering. Etter avtale med det konkurrerende partiet PUK skulle han sitte til i 2008, men hans funksjonstid ble forlenget til 2009. Etter regionale valg det året overlot han stasministerstillingen til Barham Salih fra PUK. 

Washington & Jefferson College har tildelt Barzani en æresgrad ved en seremoni den 17. mai 2008.

Eksterne lenker
---------------

* (en) Nechervan Idris Barzani – kategori av bilder, video eller lyd på Commons Rediger på Wikidata

Kurdistan Regional Government 

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** ISNI **·** LIBRIS **·** SUDOC **·** Munzinger (iba)
 |
**Ajsel Kujović** (Kyrillisk: Ајсел Кујовић; født 1. mars 1986) er en svensk tidligere fotballspiller.

Karriere som klubbspiller
-------------------------

Kujović kom til Sverige sammen med familien som seksåring, og startet å spille fotball i en alder av åtte år, for Klippans BoIF. Fra 2000 spilte han for Landskrona BoIS, og fra 2004 spilte han for Feyenoord, fortsatt som ung spiller.

I 2006 ble han hentet til Halmstads BK, og Kujović fikk sin debutkamp i Allsvenskan samme år. Det ble 3. november 2009 kjent at Halmstads BK ikke kom til å fornye kontrakten med Kujović.

Kujović spilte 2011-sesongen for Landskrona BoIS i Superettan. Han var kort tid etter nær en avtale med bulgarske PFC Lokomotiv Plovdiv, men avtalen falt igjennom, og Kujović signerte etterhvert for Division 3-klubben Höganäs BK.

Det ble 15. juli 2015 kjent at Kujović hadde signert for Åtvidabergs FF, og Kujović var igjen klar for spill i Allsvenskan. Kujović erstattet Victor Sköld, som hadde gått til IFK Göteborg. Kujović fikk sin debut for Åtvidabergs FF da laget 20. juli 2015 spilte uavgjort 0–0 på bortebane mot Djurgårdens IF.

Landslagskarriere
-----------------

Kujović debuterte for Sveriges U21-landslag november 2006. Han har sammenlagt tre kamper, og ingen scoringer, for Sveriges U21-landslag.

Privat
------

Kujovićs yngre bror, Emir Kujovic, spiller i Allsvenskan for Djurgårdens IF Fotboll.

Referanser
----------

1. 1 2  «Ajsel Kujovic», profil på SvFFs hjemmeside, 2015. Besøkt 23. juli 2015 (sv)
2. ↑  «Ajsel dyker upp i Höganäs», av Lennart Norlöv, hd.se, 17. april 2012. Besøkt 23. juli 2015 (sv)
3. ↑  «fotbolltransfers.com», 15. juli 2015. Besøkt 23. juli 2015 (sv)
4. ↑  «Djurgården 0-0 Åtvidabergs FF», fra SvFFs hjemmeside, 20. juli 2015. Besøkt 23. juli 2015 (sv)

Eksterne lenker
---------------

* (en) Ajsel Kujović – Transfermarkt Rediger på Wikidata

* (en) Ajsel Kujović – WorldFootball.net Rediger på Wikidata

* (en) Ajsel Kujović – Soccerway Rediger på Wikidata

* (sv) Ajsel Kujović – Sveriges fotballforbund Rediger på Wikidata

* (en) Ajsel Kujović – FBref Rediger på Wikidata
* «Ajsel Kujovic», profil på SvFFs hjemmeside (sv)
* «Ajsel Kujovic», profil på Åtvidabergs FFs hjemmeside (sv)
**Kirsten Sødal** (født Kirsten Knudsen 14. juni 1935, død 22. februar 2022) var en norsk forfatter som skrev flere barnebøker, inkludert *Bestefar i spøkelsesbyen* og *Birkebeinerbarn*-serien. Hun skrev arbeidsbøker for skolen, *På sporet*, og ga også ut en diktsamling, *Takk for blomstene i livet*.

I 2005 vant hun Emmausprisen for *Beste norske bok for barn og ungdom* med *Kamelgutten*.

Tidlig liv
----------

Kirsten Knudsen ble født i Kristiansand i 1935, og da hun var fem år gammel brøt andre verdenskrig ut. Dette påvirket skrivingen hennes i stor grad. Faren hennes var en del av norsk motstandsbevegelse under andre verdenskrig og bidro med å skrive hemmelige aviser med ekte nyheter.

Bibliografi
-----------

Sødals verker inkluderer:

* *I skyggen av kakehuset* (1982), Teknisk Forlag
* *Med Benjamin til Bethlehem* (1991), Verbum Forlag
* *Bestefar i spøkelsesbyen* (1996), Lunde Forlag
* *Birkebeinerbarn-serien* (1993-1995), Verbum Forlag
* *På sporet* (1993-1999), Aschehoug Forlag
* *Kamelgutten* (2004), Lunde Forlag
* *Alf* (2007), Stiftelsen Arkivet
* *Takk for blomstene i livet* (2010)

Kilder
------

* Presentasjon av Kirsten Sødal i Forfatterkatalogen på Forfattersentrums nettsider

Eksterne lenker
---------------

* Diktet *Vaffelhuset* på e-diktet.no
* 
* 

* (no) Publikasjoner av Kirsten Sødal i BIBSYS

|  |  |
| --- | --- |
| Oppslagsverk/autoritetsdata | BIBSYS **·** VIAF
 |
Akademie der Künste Berlin, Pariser Platz
AdK ligger vegg i vegg med hotel Adlon i sentrum av Berlin
**Akademie der Künste** er et tysk akademi for kunst og musikk, grunnlagt 11. juli 1696. Akademiet ligger på Pariser Platz i Berlin. Organisasjonen har karakter av en stiftelse og består av maksimalt 500 medlemmer av ulik nasjonalitet. AdK utdeler et stort antall priser.

I den perioden Tyskland var delt var akademiet også delt opp. 1. oktober 1993 ble disse slått sammen til ett under nåværende navn. 

Akademiet ble grunnlagt 1696 som *Academie der Mahler-, Bildhauer- und Architectur-Kunst,* av kurfyrste Fredrik III av Brandenburg, den senere Fredrik I av Preussen. 

I 1704–1790 var navnet *Königlich-Preußische Akademie der Künste und mechanischen Wissenschaften* og 1790–1809 *Königliche Akademie der bildenden Künste und mechanischen Wissenschaften zu Berlin*. Fra 1890 har navnet vært *Akademie der Künste*, men med ulike ledd foran i takt med Tysklands statsendringer: *Königlich Preußische…* (1809–1882), *Königliche…* (1882), respektive *Preußische Akademie der Künste* (1926–1945).

Etter andre verdenskrig ble akademiet videreført i to organisasjoner:

* I øst: *Deutschen Akademie der Künste in Berlin (Ost)*, grunnlagt i 1950, 1972-1990 under navnet *Akademie der Künste der Deutschen Demokratischen Republik* und 1990-1993 *Akademie der Künste zu Berlin*
* I vest: *Akademie der Künste in Berlin (West)*, grunnlagt 1954.

Norsk medlem er fra 2017 Maja Ratkje, i avdeling for musikk.

Referanser
----------

1. ↑  «Ratkje | Akademie der Künste, Berlin». *www.adk.de* **(tysk)**. Besøkt 21. oktober 2017.

Eksterne lenker
---------------

* Offisielt nettsted Rediger på Wikidata

* (en) Akademie der Künste Berlin (institution) – kategori av bilder, video eller lyd på Commons Rediger på Wikidata

* (en) Akademie der Künste (Berlin) – galleri av bilder, video eller lyd på Commons Rediger på Wikidata
* Medlemmer

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** ISNI **·** BNF **·** BNF (data) **·** SUDOC **·** ULAN **·** NLA **·** NKC **·** NKC **·** GeoNames
 |

Portal: Tyskland
**Kirsten Loennechen Taranger** (født 7. oktober 1951) er en norsk sanger (sopran) og pedagog,
kjent fra utgivelser og sitt virke ved Norges musikkhøgskole der hun underviser i sang.

Hun debuterte i Universitetets Aula med en urfremføring av Olav Anton Thommessens *Overtonen – en sang uten ord* med Jorunn Marie Bratlie ved flygelet (1979). Da hadde hun allerede opptrådt ved Festspillene i Bergen i 1975 med *Haugtussa*, med Geir Henning Braaten.

Taranger studerte ved Norges musikkhøgskole (1971–77) under Kari Frisell og Robert Levin,
deretter ved operahøgskolen i Hannover (1977–79). Hun har undervist ved Buskerud Musikkonservatorium (1981–88), Østlandets Musikkonservatorium (1988–96) og siden ved Norges musikkhøgskole (1996–). 
Hun har konsertert i Norden, Polen, Tyskland og Frankrike.

Utgivelser
----------

* *Ketil Hvoslef* (Phillips, 1981). Med Marilena Zlatanou og Einar Henning Smebye.
* *Liten Kirsten* (VEPS Forlag, 1989). Med gitaristene Geir Otto-Nilsson og Sven Lundestad, samt Steinar Ofsdal fløyte og Geir Tore Larsen cello.

Referanser
----------

1. ↑  jobbeside Arkivert 26. desember 2010 hos Wayback Machine.

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
**Neches** er en elv som renner nord-sør helt øst i Texas i USA. Den renner ut i Mexicogulfen like vest for grensa mot Louisiana. Den strekker seg totalt over 669 km fra nord til sør, og har et nedbørfelt på 25 926 km².[] Ved nedre løp ligger det viktige og vernede skogsområdet Big Thicket National Reserve. Utløpet er i samme lagunen som grenseelva Sabine renner ut i.

Beskrivelse
-----------

Neches munner ut nær Rainbow Bridge i Sabine Lake, som er et estuar. To store sjøer elvelåpet er dannet av demninger, Lake Palestine og Lake B. A. Steinhagen. En rekke byer ligger i elvens nedbørsfelt, som Evadale, Tyler, Lufkin, Silsbee, Beaumont, Vidor, Port Neches, Nederland, Groves og Port Arthur.

Den venstre sideelv Angelina River treffer på Neches ovenfor Lake B.A. Steinhagen. 

UnderLake B.A. Steinhagen flyter elven gjennom den 390 km² store Big Thicket National Preserve.[] Dette er et viktig biosfærereservat. Det besøkersentrum ligger noen kilometer nord for Kountze ved U.S. Highway 69.

Port of Beaumont ligger ved Neches River ved Beaumont - mellom elvemunningen og Rainbow Bridge.

Referanser
----------

1. ↑  «Arkivert kopi». Arkivert fra originalen 15. juli 2011. Besøkt 13. januar 2011.

Eksterne lenker
---------------

* (en) Neches River – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames **·** GNIS
 |
**Amerikanisering** (engelsk *Americanization*) henspiller på den innflytelse som USA har på andre lands kultur- og samfunnsliv. Innflytelsen er spesielt merkbart innen populærkultur, men eksisterer også på andre områder som livsmønster og vurderinger. Visse fenomen kalles blant for amerikanisering selv om det er egentlig snakk om en modernisering og urbanisering som først slo i gjennom i USA.

Spredningen skjer blant annet gjennom ulike medier som filmer, bøker, og videospill. Mange TV-program har amerikansk utgangspunkt. Innen urban ungdomskultur merkes hiphop, rap, graffiti og kommunikasjonsgester som «high-five» og bruk av amerikansk banning. Bestemte former av amerikansk gatekjøkkenmat eller hurtigmat har fått internasjonal spredning, som hamburgere og Coca-Cola. Fenomenet innbefatter også adopterte amerikanske uttrykk og vendinger.

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND **·** LCCN **·** BNF **·** BNF (data) **·** NKC
 |
Tre unge partisaner offentlig hengt av de fascistiske myndighetene i Rimini 18. august 1944. Byen inngikk da i Den italienske sosialrepublikk, den andre og siste fasciststaten i Italia, ledet av Mussolini som et lydrike under tysk militær kontroll. Plassen på bildet ble seinere kalt *Piazza Tre Martiri* («De tre martyrers plass»).  Foto: Propagandakompanien der Wehrmacht - Heer und Luftwaffe / Deutsches Bundesarchiv 
**Den italienske motstandsbevegelsen** (italiensk: *Resistenza italiana* eller bare *Resistenza*) er en samlebetegnelse for ulike partisangrupper som besto av italienere som støttet de allierte under andre verdenskrig.

Motstandsbevegelsen ble opprinnelig opprettet av ulike uavhengige væpnede grupper. De ble dannet spontant av personer med tilknytning til de ulike politiske partiene som hadde blitt forbudt av det fascistiske regimet, eller av tidligere offiserer og soldater av oppløste enheter fra den italienske hæren eller Carabinieri som var lojale mot monarkiet.

Gruppene hadde ulik bakgrunn, og besto både av kommunistiske, sosialistiske og katolske enheter, men også av noen mindre anarkistiske eller upolitiske enheter.

Gruppene ytet en militær motstand mot både de fascistiske makthaverne og senere mot de tyske okkupantene etter av Mussolini var avsatt. I tråd med ønsker fra statsrådene til kong Viktor Emmanuel III og de allierte, ble motstandarbeidet i de siste krigsårene koordinert av den såkalte *Comitato di Liberazione Nazionale* (CLN) («Den nasjonale frigjøringskomiteen»), stiftet av Partito Comunista Italiano, Partito Socialista Italiano, Partito d'Azione, Democrazia Cristiana og noen andre mindre partier tok gjennom denne kontroll over motstandsbevegelsen.

Eksterne lenker
---------------

* (en) Italian resistance movement – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | LCCN
 |

Portal: Andre verdenskrig
**Nebula** er et psykedelisk stoner rock-band, startet av Eddie Glass (gitar) og Ruben Romano etter at disse sluttet i Fu Manchu i 1997. 

De to stifterne fikk følge av Mark Abshire på bassgitar frem til han forlot bandet under innspillingen av *Atomic Ritual*. Simon Moon steppet inn frem til man fant en permanent erstatning i Tom Davies. Plata fikk svært gode omtaler, og AMG omtalte Nebula som «en hardtarbeidende power-trio som høres ut som om de har spilt sammen i garasjen siden 1973, helt uten å merke at verden utenfor har endret seg. Dette er helt klart en fordel.»

Deres siste album, *Apollo*, ble sluppet i USA i februar 2006.
Deres aller siste album "Live In The Mojave Desert" ble sluppet i 2021

Låta "Giant" er brukt i lydsporene på *Tony Hawk's Pro Skater 4* og *NHL 2K7*

Medlemmer
---------

**Nåværende**

* Eddie Glass – gitar
* Tom Davies – bass
* Rob Oswald – Trommer

**Tidligere medlemmer**

* Mark Abshire – bass
* Simon Moon – bass
* Scott Reeder – bass
* Ruben Romano – Trommer

Relaterte artister
------------------

* Fu Manchu
* Lowrider
* Chris Goss

Eksterne lenker
---------------

* (en) Offisielt nettsted Rediger på Wikidata
* (en) Nebula på Discogs Rediger på Wikidata

* (en) Nebula på MusicBrainz Rediger på Wikidata

* (en) Nebula på Spotify Rediger på Wikidata

* (en) Nebula på Songkick Rediger på Wikidata

* (en) Nebula på Last.fm Rediger på Wikidata

* (en) Nebula på AllMusic Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** MusicBrainz **·** Discogs **·** AllMusic
 |
**Diskontert kontantstrømsmetoden** er en metode for å sette en verdi på en eiendel som over tid vil ha inn- og utbetalinger (kontantstrømmer) for eksempel et selskap, prosjekt eller en obligasjon. Metoden går ut på å diskontere alle kjente fremtidige kontantstrømmer til en passende diskonteringsrente for å finne en nåverdi på eiendelen. Denne nåverdien blir verdien på eiendelen. Diskonteringsrenten representerer et nominelt avkastningskrav som må ta hensyn til inflasjonsforventningene. Renten vurderes på grunnlag av risikoen. Den skal være individuelt fastsatt for hver investering, for å reflektere ulike risikonivåer.

Metoden brukes blant annet til å verdivurdere obligasjoner med kuponger, prosjekter eller selskaper.

Bruk ved ukjente kontantstrømmer
--------------------------------

Investeringer har sjelden kjente fremtidige kontantstrømmer (eksempelvis selskaper, som ikke nødvendigvis deler ut like stort utbytte hvert år), men metoden kan fremdeles brukes. Metoden innebærer derfor ofte å beregne to verdier som diskonteres. Først de antatte kontantstrømmene i en kortere periode fremover, deretter en restverdi som representerer verdien av prosjektet etter den første perioden. Grunnen til at det foretas beregninger av to verdier er todelt: 

1. Diskontering legge mesteparten av vekten på de første kontantstrømmene, det blir derfor viktigere å ha mer nøyaktige estimater på disse kontantstrømmene.
2. Det vil være lettere å estimere de første kontantstrømmene, mens det blir større usikkerhet til estimatene jo lengre frem i tid man beregner. For sluttverdien legges det heller til grunn en vekstfaktor som representerer den langsiktige økonomiske veksten.

Det må videre vurderes om det skal benyttes ulik rente på kontantstrøm og restverdi, eller om det skal benyttes en felles rente. Renten skal komme tydelig frem i verdivurderingen. Verdien av eiendommen beregnes som summen av nåverdien av kontantstrømmen og nåverdien av salgsverdien ved kalkyleperiodens slutt. 

  

### Bruk ved verdivurderinger av selskaper

Diskontert kontantstrømsmetoden brukes ofte ved verdivurderinger av selskaper. Dette er investeringer som gir ukjente fremtidige kontantstrømmer. De kjennetegnes også ved at de er delvis bygd opp med egenkapital og gjeld og at forholdet mellom disse kan variere. Det er derfor blitt skapt egne fremgangsmåter for å verdivurdere selskaper som baseres på å diskontere fremtidige kontantstrømmer.

* Selskaps diskonterte kontantstrømmer
* Justert nåverdi
* Kontantstrømmer til egenkapital

|  |  |
| --- | --- |
| Oppslagsverk/autoritetsdata | Encyclopædia Universalis **·** GND **·** LCCN
 |
**Den interparlamentariske union** (IPU, engelsk: *Inter-Parliamentary Union*, fransk: *L'Union Interparlementaire*) er verdens eneste parlamentarikerforsamling med globalt medlemskap. Den har 143 nasjonalforsamlinger som medlemmer, samt 7 assosierte medlemmer (Europaparlamentet og regionale forsamlinger). 

IPU ble stiftet i 1889 etter initiativ av Frédéric Passy og William Randal Cremer, og har sitt hovedkvarter i Genève i Sveits. IPU har to årlige kongresser, som avvikles i vekselvis medlemslandene og Gèneve.

Den norske delegasjonen velges av Stortinget for fire år etter hvert stortingsvalg, og består av fire medlemmer og fire varamedlemmer. Årsrapporten fra delegasjonen til IPU blir lagt frem som eget dokument og behandlet av Stortinget.

Referanser
----------

1. ↑   www.ipu.org[Hentet fra Wikidata]
2. ↑   cdn.ifla.org, besøkt 13. februar 2023[Hentet fra Wikidata]
3. ↑  «Brief history». Inter-Parliamentary Union. Besøkt 29. september 2015.

Eksterne lenker
---------------

* Den interparlamentariske unions nettside
* Den interparlamentariske union hos Stortinget

|  |  |
| --- | --- |
| Oppslagsverk/autoritetsdata | Encyclopædia Britannica **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |
**Charles-Joseph Lebouc** (født 22. desember 1822 i Besançon i Frankrike, død 6. mars 1893 i Hyères i Frankrike) var en fransk musiker.

Lebouc deltok i konservatoriet i Paris hvor han studerte strykeinstrumenter som cello under ledelse av Olive Charlier Vaslin (1794 – 1889) og deretter ble han lært opp av Louis Norblin, og senere ble en professor innen spilling av cello.[] Han spilte for det meste kammermusikk. Han komponerte noen stykker med cello som ble akkompagnert av piano. Han vant førsteprisen i cello i 1842 da han var elev av Auguste Franchomme, og han ble tildelt førsteprisen innen harmoni i 1844 som elev av Fromental Halévy.[]

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   International Music Score Library Project, oppført som Charles Lebouc, IMSLP-identifikator Category:Lebouc,\_Charles, besøkt 9. oktober 2017[Hentet fra Wikidata]

Eksterne lenker
---------------

* (en) Charles-Joseph Lebouc på MusicBrainz Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** NKC **·** BNE **·** MusicBrainz
 |
Tordenvær i den intertropiske konvergenssonen danner et bånd av skyer langs det østlige Stillehavet.
Plasseringen til ITCZ i juli (rød) og i januar (blå).
Den **intertropiske konvergenssonen** eller **ITCZ** (engelsk forkortelse for **I**nter**T**ropical **C**onvergence **Z**one), er et lavtrykksbelte som omkranser jorda ved ekvator. Som navnet antyder, blir den dannet ved at varm, fuktig luft fra breddegradene over og under ekvator konvergerer (møtes).

Luft blir dratt inn i ITCZ på grunn av Hadley-celler, en mesoklimatisk atmosfærisk egenskap som er del av planetens distribusjonsystem for varme og fuktighet. Den blir dratt opp av den konvektive effekten til tordenstormer. Regioner under ITCZ mottar nedbør mer enn 200 dager i året.

Plasseringen til ITCZ varierer over tid ettersom den flytter seg fram og tilbake over ekvator, etter hvor sola er i senit. Den har også en daglig syklus der cumulusskyer utvikler seg rundt middag og utvikler seg til tordenskyer fra midten til slutten av ettermiddagen.

Variasjon i plasseringen av ITCZ har stor effekt på nedbøren i store områder omkring ekvator, noe som resulterer i våte og tørre årstider i stedet for varme og kalde, som er vanlig rundt høyere breddegrader. Langtidsendringer av ITCZ kan føre til alvorlig tørke eller oversvømmelse i nærliggende områder.

På grunn av styrken til Hadley-cellene på hver side, kan det ikke utvikle seg værsystemer som er vanligere på høyere breddegrader. Resultatet er at det ikke utvikler seg vind. Horisontal bevegelse er bare et resultat av luft som på grunn av konveksjon stiger opp og blir erstattet, noe som er en treg prosess.

Tidlige seilere kalte dette rolige beltet for *the doldrums* (engelsk for å være nedstemt, dyster, deprimert eller ha stagnert) på grunn av vindmangelen. Å befinne seg i denne regionen kunne bety døden når vind var den eneste måten å forflytte seg på.

Se også
-------

* Passatvind

Eksterne lenker
---------------

* Kort NASA-artikkel med satellittbilde

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Britannica **·** VIAF **·** GND **·** LCCN
 |
«Diskus» har flere betydninger.

**Diskuser** er en gruppe ciklider som i likhet med sine nære slektninger skalarene, har kraftig sammentrykte sider, og med finnene utspilte ser de nesten runde ut, som en diskus som svever gjennom vannet. 

Diskusen har lenge vært en akvariefisk med svært høy status fordi den har vært relativt vanskelig å drette opp, og prisen har vært deretter.

Diskusen kan bli opp til 20 cm i diameter. Ville eller viltfangede diskuser er meget følsomme for vannkvaliteten (de foretrekker bløtt, surt vann), og de er følsomme overfor stress. Dette gjelder også de som tilhører de eldre stammene, men oftest er diskusene i dag avlet i mange generasjoner i Singapore, og de er litt mer hardføre og tåler mer stress.

Det sies at indianerne i Amazonas kan fange diskus ved å slå padleåren i vannflaten slik at fisken svimer av og flyter opp.

Ved flytting til nye akvarier, og under lek, kan man med fordel dekke til glassrutene på akvariet slik at man avskjermer fiskene fra bevegelsene utenfor akvariet.

Noen varianter av diskus
------------------------

Flere varianter har blitt avlet frem av mennesker gjennom selektiv avl og hybridisering mellom artene.

* brown
* blue/green
* royal blue
* red spotted green
* heckel

Eksterne lenker
---------------

* (en) *diskuser* – oversikt og omtale av artene i WORMS-databasen Rediger på Wikidata

* (en) *diskuser* i Encyclopedia of Life Rediger på Wikidata

* (en) *diskuser* i Global Biodiversity Information Facility Rediger på Wikidata

* (no) *diskuser* hos Artsdatabanken Rediger på Wikidata

* (en) *diskuser* hos ITIS Rediger på Wikidata

* (en) *diskuser* hos NCBI Rediger på Wikidata

* (en) *Kategori:Symphysodon* – bilder, video eller lyd på Wikimedia Commons Rediger på Wikidata

* *Symphysodon (Cichlidae)* – detaljert informasjon på Wikispecies Rediger på Wikidata
* (en) New Discus named *Symphysodon tarzoo* - Practical Fishkeeping

|  |  |
| --- | --- |
| Oppslagsverk/autoritetsdata | Encyclopædia Britannica **·** BNE
 |
**Aanchal Thakur** (født 28. august 1996) er en indisk alpinist.

Bakgrunn
--------

Hun er født i landsbyen Burua i Manali i Himachal Pradesh. Hun lærte først å gå på ski av sin far, som 8-åring, og trente i de lokale løypene i Manali, og deltok i konkurranser på klubbnivå. Senere fikk den tidligere OL-deltakeren Hira Lal som trener.

Hennes bror, Himanshu Thakur, er også alpinist.

Idrettskarriere
---------------

Thakur representerte India under Vinter-OL for ungdom 2012, der hun kom på 27.-plass i slalåm og 43.-plass i storslalåm. Året etter deltok hun i VM i alpint 2013 i St. Moritz, der hun kom på 95.-plass i slalåm og 93.-plass i storslalåm. Hun deltok i det franske mesterskapet i alpint i 2013, og kom der på 20.-plass i slalåm og 33.-plass i storslalåm i juniorklassen, og hun kom på 23.-plass i storslalåm i seniorklassen.

Hun deltok i VM i alpint 2015 i USA, og kom på 91.-plass i storslalåm, men ble ikke kvalifisert for andre omgang. I slalåm fullførte hun ikke første omgang. Under Junior-VM i alpint 2016 i Sotsji endte hun på 38.-plass i slalåm og 46.-plass i storslalåm.

Hun deltok for landet sitt under VM i alpint 2017 i St. Moritz, der hun ikke kvalifiserte seg for andre omgang i storslalåm. I storslalåm kom hun på 77.-plass. Hun deltok også under Asiatiske vinterleker 2017, der hun kom på 16.-plass i storslalåm, men fullførte ikke slalåmrennet. I desember deltok hun også i det tyrkiske mesterskapet i alpint, og hun kom der på 9.plass i storslalåm og 13.-plass i slalåm.

I 2018 skapte hun indisk idrettshistorie, da hun ble den første indiske idrettsutøveren som fikk medalje i et internasjonalt skirenn. Hun fikk bronse i Alpine Ejder 3200 Cup i Tyrkia, som var et FIS-renn.

Referanser
----------

1. ↑  The Times of India - *Himachal Pradesh girl gives India 1st international skiing medal*, besøkt 24. januar 2018.
2. 1 2 3  FIS - *Aanchal Thakur - Results*, besøkt 24. januar 2018.
3. ↑  «FIS World Ski Championships - Ladies' Giant Slalom». Besøkt 21. februar 2017.
4. ↑  News 18 - *Manali Girl Aanchal Thakur Brings Home India's First Skiing Medal; Father Asks for Govt Support*, besøkt 24. januar 2018.
5. ↑  The Indian Express - *Aanchal Thakur becomes first Indian to win an international medal in skiing*, besøkt 24. januar 2018.

Eksterne lenker
---------------

* (en) Aanchal Thakur – Olympedia Rediger på Wikidata

* (en) Aanchal Thakur – FIS (alpint) Rediger på Wikidata
**Michael Nobel** (født 1940 i Stockholm) er et medlem av Nobelfamilien, fredsforkjemper og forkjemper for miljøvennlig teknologi. Han har doktorgrad fra Universitetet i Lausanne i 1979, har vært gjesteprofessor ved bl.a. Tokyo Institute of Technology og er styremedlem i en rekke organisasjoner involvert i alternativ teknologi. Han har også vært rådgiver for UNESCO.

Han er barnebarn av Marta Helena Nobel-Oleinikoff og oldebarn av Ludvig Nobel, grunnleggeren av Branobel. Hans far Sven Nobel-Oleinikoff tok etter hvert morens navn, derfor heter han bare Nobel i dag, selv om han er født (Nobel-)Oleinikoff.[] Han er sammen med Gustaf Nobel, Philip Nobel og Peter Nobel grunnlegger av Nobel Charitable Trust. Denne organisasjonen annonserte i 2007 planer om å utdele prisen «Michael Nobel Energy Award» i feltet miljøvennlig teknologi. Planene ble ikke noe av.

I 2011 kritiserte han Den Norske Nobelkomite for ikke å følge Alfred Nobels testamente. Han støttet med dette Fredrik Heffermehls konklusjoner i boken *Nobels vilje*.

Michael Nobel har mottatt Gusi Peace Prize (2010).

Han er bosatt i Sveits.

Referanser
----------

1. ↑  «Nobel – en släkt på ständig resa». Helsingborgs Dagblad. 5. desember 2012. Besøkt 18. juni 2012.
2. ↑  «Dr. Michael Nobel». Aseanaffairs.com. Arkivert fra originalen 26. juli 2011. Besøkt 6. april 2011.
3. ↑  «European-Hospital: Germany’s international medical travel card». Europeanhospital.de. 25. februar 2011. Arkivert fra originalen 15. august 2011. Besøkt 6. april 2011.  «Arkivert kopi». Archived from the original on 15. august 2011. Besøkt 10. desember 2011. CS1-vedlikehold: Uheldig URL (link)
4. ↑  «Nobelsläktingen: Jag är ingen bedragare», *Metro*, 29. september 2007.
5. ↑  Michael Nobel: «"I strid med Nobels vilje"», leserinnlegg i *Aftenposten*, 9. desember 2011.
6. ↑  «Past Laureates». Gusipeaceprizeinternational.org. Besøkt 3. april 2012.
Aalborghus slott Foto: PodracerHH 
Aalborghus slott sett fra sydøst Foto: Västgöten 
**Aalborghus slott** eller bare **Aalborghus** er et festningsanlegg som ligger i Ålborg. Slottet ble oppført etter initiativ av 
Christian III i perioden fra 1539 til 1555 som festningsanlegg. Arkitekt var kongens byggmester Morten Bussert.

Anlegget viste seg ikke å kunne fungere som festning og gikk dermed over til å bli benyttet som hovedsete for kongens lendmann.

Aalborghus`historie går imidlertid lenger tilbake enn 1500-tallet. Det eldste man kjenner til ble omtalt første gang i 1340 og lå 
noe lenger mot syd. Dronning Margrete I var en av eierne. 

Kong Hans ble født på Aalborghus i 1455 og i 1513 døde han også her etter et fall fra hesten.
Det er svært lite igjen av det opprinnelige anlegget; kun østfløyen. Nordfløyen ble bygget på under Christian IV på 1630-tallet.

Aalborghus ble fredet i 1918.

Referanser
----------

1. 1 2  Aalborghus`historie Arkivert 21. november 2011 hos Wayback Machine. hos Slots- og Ejendomsstyrelsen
2. ↑  Aalborghus Arkivert 14. mai 2011 hos Wayback Machine. hos Slots- og Ejendomsstyrelsen
3. ↑  Fredningssag / Ålborg Slot, Slotspladsen 1, Aalborg fra Kulturarvsstyrelsen (besøkt 30. juni 2014)

Portal: Danmark

|  |  |
| --- | --- |
| Oppslagsverk/autoritetsdata | LCCN
 |
Benkeskyting med en Mauser rifle. Dette et eksempel på at benkeskyting blir brukt for innskyting av jaktvåpen, og hverken riflen eller benken på bildet er av typen som brukes i konkurranser.
**Benkeskyting** handler om presisjonsskyting med rifle sittende fra benk med våpenet i anlegg både foran og bak, og det konkurreres i de to disiplinene gruppeskyting og poengskyting. I Norge organiseres benkeskyting gjennom klubber tilsluttet Norges Benkeskytterforbund (NBSF) og internasjonalt av World Benchrest Shooting Federation (WBSF).

Gruppeskyting
-------------

I gruppeskyting skal man skyte femskudds samlinger på 100 meter med minst mulig spredning. Den minste samlingen målt i Norge til nå er 1,98 mm. Samlingen må ikke være rundt senter, men bare innenfor selve skiven for å telle.

Poengskyting
------------

I poengskyting skyter man ett skudd i hver av totalt fem tellende blinker. Høyest oppnåelige sum i en omgang er 50 poeng med fem innertreff (5X), og vanligvis skyter man fem omganger slik at høyeste oppnåelige poengsum blir 250 poeng (25x).

Patroner
--------

Eksempler på noen populære patroner til benkeskyting er 6 mm PPC og 6 mm BR/6 mm Dasher.

Se også
-------

* World Benchrest Shooting Federation
* International Benchrest Shooters

Referanser
----------

1. ↑  Norges Benkeskytterforbund
«Northcote» har flere betydninger.

**Northcote** er en bydel i Melbourne i Australia. Den ligger 7 km nordøst for Melbourne sentrum og ligger i lokalstyret City of Darebin. Ved folketellingen i 2006 hadde Northcote 22 061 innbyggere.

Navnet Northcote stammer mest sannsynlig fra navnet til den britiske politikeren Stafford Henry Northcote.

Historikk
---------

Rådhuset i Northcote.
Området som i dag er kjent som Northcote var del av området til aboriginerfolket Wurundjeri. 

Europeisk bosetning i området begynte i 1839 da myndighetene delte opp området i parseller og solgte unna. Parsellene gikk i en øst-vestlig retning og preger også dagens gatebilde. Lower Plenty Road (dagens High Street) utviklet seg til å bli den sentrale gaten i Northcote, istedenfor Westgarth Street som var den opprinnelige planen.

Fra 1870 var området preget av flere større slakterier, gårder med griseoppdrett og mursteinsfabrikker. I 1880-årene var husprisene i Northcote relativt lave, på grunn av mangelen på kollektivtransport og eiendomsspekulasjon. Dette gav Northcote rykte på seg for å være en arbeiderklassebydel. Northcote fikk tog- og trikkeforbindelse til Melbourne sentrum i løpet av 1880-årene og bydelen vokste som følge av det.

Fra 1950-årene ble Northcote hjem til et større antall italienske og greske immigranter. Etter 1980-årene har gentrifiseringen av Fitzroy og Fitzroy North gjort at flere og flere artister har flyttet nordover inn i Northcote.

Transport
---------

Northcote betjenes av fem jernbanestasjoner, to trikkelinjer og flere bussruter.

Trikkelinjen 86 går langs High Street og 112 går langs St. Georges Road.

Jernbanestasjonene i Northcote ligger på to forskjellige forstadslinjer. 

* Eppinglinjen med stasjonene Merri, Northcote og Croxton.
* Hurstbridgelinjen med stasjonene Westgarth og Dennis.

| * v
* d
* r
Bydeler i City of Darebin i Melbourne |
| --- |
| Alphington **·** Bundoora **·** Fairfield **·** Kingsbury **·** Macleod **·** Northcote **·** Preston **·** Reservoir **·** Thornbury |


|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
**Daniel Walker** (født 6. august 1922 i Washington, DC i USA, død 29. april 2015 i Chula Vista) var en amerikansk demokratisk politiker. Han var guvernør i delstaten Illinois fra 1973 til 1977.

Walker ble uteksaminert fra United States Naval Academy i Annapolis i Maryland. Han deltok både i andre verdenskrig og i Koreakrigen. Han avla sin juristeksamen ved Northwestern University.

Han beseiret viseguvernør Paul M. Simon i demokratenes primærvalg forut for guvernørsvalget i Illinois i 1972. I selve guvernørsvalget beseiret han embedsinnehaveren Richard B. Ogilvie. Walker var motstander av Richard J. Daley, borgermesteren i Chicago.

Walker tapte primærvalget før guvernørvalget i 1976 mot Michael Howlett som hadde støtte fra Daley. Howlett tapte deretter guvernørvalget mot republikaneren James R. Thompson.

I samband med sparebankkrisen i USA på 1980-tallet blev Walker dømt for uregelmessigheter som hadde å gjøre med banken *First American Savings & Loan Association of Oak Brook*. Han ble i 1987 dømt til en sjuårig fengselsstraff. Han tilbragte så 18 måneder i fengsel i Duluth.

Referanser
----------

1. 1 2   Find a Grave, Find a Grave 145759969, besøkt 9. oktober 2017[Hentet fra Wikidata]

Eksterne lenker
---------------

* biografi på National Governors Associations websted
* Illinois Blue Book

|  |  |
| --- | --- |
| Oppslagsverk/autoritetsdata | Geni **·** VIAF **·** GND **·** LCCN **·** ISNI
 |
**Aalsmeerse punter** er en mindre flatbunnet og spissgattet bruksbåt på 5,5 til 7 meters lengde og 1,5 meters bredde. Den har en 0,45 meters dypgang utstyrt med en eller to sidesverd som senkes ned i vannet og en mast for luggerseil eller spriseil. Masten som står forut mot baugen har et lite dekk liksom akterstavnen, midtskips er båten åpent. Ripebordet langs båtskroget er innesvingende med unntak av for- og akterstevnene. Stevnroren på denne båten blir bred under vannlinjen, fra stevnroren går rorkulten gjennom en spalte i det øverste bordet.

Denne varianten av punteren var brukt av den lokale befolkningen i Aalsmeer sørvest for Amsterdam på de grunne innsjøene i det store området Randstad. Meget få har blitt bevart som en påminnelse om tiden disse spissgattede punterbåtene var brukt i Nederland. Punteren i Nederland var mindre bruksbåter med seil, åre og stake for å ta seg over grunne farvann for fiskeri, men også for mindre ærender og transport.

Se også
-------

* Punter

Litteratur
----------

* Aak to Zumbra, A dictionary of the World`s Watercraft, Basil Greenhill, 2000 ISBN 0-917376-46-3
Michael Möllinger
**Michael Möllinger** (født 25. oktober 1980 i Titisee-Neustadt, Tyskland) er en tysk-sveitsisk tidligere skihopper som representerte SC Hinterzarten og senere SC Einsiedeln.

De første årene av hoppkarrieren konkurrerte han for fødelandet Tyskland. Han debuterte internasjonalt i kontinentalcupen i sesongen 1996/97, og deltok første gang i verdenscupen i Oberstdorf 29. desember 1999, der han ble nummer 43 av 50 deltakere. I kontinentalcupen ble han nummer 3 sammenlagt i 2002/03; i verdenscupen ble han nummer 71 sammenlagt samme sesong, etter at han ble nummer 23 i Planica 22. mars 2003.

Sommeren 2003 ble han satt ut av det tyske landslaget, delvis fordi landslagsledelsen mente han hadde lagt på seg for mye, delvis av disiplinære årsaker. Han valgte deretter å søke om sveitsisk statsborgerskap i tillegg til sitt tyske, for å kunne konkurrere for Sveits i stedet. Det kunne han gjøre fordi moren hans er fra Sveits. Han konkurrerte ikke internasjonalt i sesongen 2003/04, men hoppet så for Sveits fra sommeren 2004.

I 2004/05 fikk Möllinger sine beste sammenlagtplasseringer i verdenscupen og den tysk-østerrikske hoppuka, da han ble nummer 26 og 20. I 2005 ble han nummer 12 sammenlagt i Sommer Grand Prix. Sine beste individuelle plasseringer i enkeltrenn i verdenscupen fikk han i Kuusamo 27. og 28. november 2004, med 12.- og 10.-plass.

Han deltok i VM i 2005 og 2007, med 34.-plass i storbakken i Oberstdorf i 2005 som beste individuelle plassering. I OL i Torino (Pragelato) i 2006 ble han nummer 13 i både stor- og normalbakken, og var på det sveitsiske laget som ble nummer 7 i lagkonkurransen. I VM i skiflyging i Bad Mitterndorf (Kulm) samme år ble han nummer 24 i den individuelle konkurransen og var på det sveitsiske laget som ble nummer 6 av 9 lag i lagkonkurransen.

Michael Möllinger la opp som skihopper i oktober 2008, etter at han under trening i desember året før hadde skadet et leddbånd i kneet.

Referanser
----------

Kilder
------

* Sports Reference: Michael Möllinger Arkivert 27. januar 2012 hos Wayback Machine. (besøkt 10. oktober 2011)
* Der Tagesspiegel: Neue Heimat Schweiz – Michael Möllinger springt gegen die alten Kollegen (2. januar 2005, besøkt 10. oktober 2011)
* News.ch: Ski nordisch: Möllinger auf dem Weg zum Schweizer Adler (19. desember 2003, besøkt 10. oktober 2011)
* Neue Zürcher Zeitung: Michael Möllinger tritt zurück (21. oktober 2008, besøkt 10. oktober 2011)

Eksterne lenker
---------------

* (en) Michael Möllinger – Olympedia Rediger på Wikidata

* (en) Michael Möllinger – Sports-Reference (OL-resultater – arkivert) Rediger på Wikidata

* (en) Michael Möllinger – FIS (skihopping) Rediger på Wikidata
**Anne-Lise Høstmark Tarrou** (født 18. september 1937) er en pensjonert norsk professor i pedagogikk rettet mot yrkesfag og profesjonsstudier (yrkespedagogikk). Fra 1995 ledet hun oppbyggingen av forskning ved yrkesfaglærerutdanningen ved Høgskolen i Akershus og frem til 2007 ledet hun høgskolens forskningsprogram for utdannings- og arbeidslivsforskning.

Hun tok examen artium i Molde og lærerutdanning på Oslo lærerskole. Tarrou har sin filologiske utdanning fra Universitetet i Oslo. Fra 1983 var hun rektor ved Statens yrkespedagogiske høgskole i ti år. Fra 1996 var hun leder av ILO og UNESCOs felles internasjonale komite for fremme av læreres status. Fra 2006 har hun vært prosjektleder for et forskningsprosjekt med fire doktorgradsstudenter som utvikler ny kunnskap om yrkesfaglæreres arbeid i dagens videregående skole.

Bibliografi
-----------

* *Yrkespedagogikk og yrkesfaglærerutdanning* Universitetsforlaget 1997 ISBN 9788200127437
* *Professionals in education* Høgskolen i Akershus 2007 ISBN 9788248804901 (Festskrift med 22 artikler av 35 forfattere)

Kilder
------

* *Anne-Lise Høstmark Tarrou 75 år*. Omtale i Aftenposten 18. september 2012 side 55

Eksterne lenker
---------------

* *Yrkesfagopplæringen – mellom skole og bedrift*. Artikkel av Anne-Lise Høstmark Tarrou i Bedre skole 2, 2010 (pdf)